Γκράφιτι για τον Σλόμο Βενέτσια
Ο **Σλόμο Βενέτσια** (29 Δεκεμβρίου 1923 – 1 Οκτωβρίου 2012) ήταν Ελληνοϊταλός Εβραίος. Ήταν επιζών του στρατοπέδου συγκέντρωσης Άουσβιτς-Μπίρκεναου.

Βιογραφία
---------

Ο Βενέτσια γεννήθηκε στην Θεσσαλονίκη, όπου συνελήφθη μαζί με την οικογένεια του τον Μάρτιο του 1944. Απελάθηκαν στο στρατόπεδο εξόντωσης Άουσβιτς-Μπίρκεναου, ένα από τα τρία κύρια στρατόπεδα που αποτελούσαν το συγκρότημα του Άουσβιτς. Κατά την άφιξη τους στο στρατόπεδο ελέγχονταν από γιατρούς-συνεργάτες των Ναζί για να χωρίσουν αυτούς που κρίνονταν ακατάλληλοι για εργασία από αυτούς που θεωρούνταν κατάλληλοι. Όσοι κρίνονταν ακατάλληλοι για εργασία στέλονταν απευθείας στους θαλάμους αερίων. Ο Βενέτσια διεσώθη μαζί με τον αδελφό του Μωρίς και δύο ξαδέρφια. 

Κατά την διάρκεια της κράτησής του εργάστηκε στις Ειδικές Μονάδες (Ζοντερκομμάντο), οι οποίες ήταν ομάδες κρατουμένων που αναλάμβαναν το έργο της εναπόθεσης και αποτέφρωσης των κρατουμένων που εκτελούνταν στους θαλάμους αερίων. Τα μέλη των ομάδων σκοτώνονταν για να διατηρηθεί το μυστικό της υλοποίησης της Τελικής Λύσης. 

Ο Βενέτσια ήταν ένας εκ των ελάχιστων επιζώντων από τις εργασίες των Ειδικών Μονάδων και ο μόνος επιζών Ιταλός. Δημοσίευσε την αυτοβιογραφία τον Οκτώβριο του 2007, με τίτλο *Sonderkommando Auschwitz*. Πέθανε σε ηλικία 88 ετών στη Ρώμη, πλησιάζοντας τα 89 του χρόνια.

Εμπειρίες στο Άουσβιτς
----------------------

Ο Βενέτσια υπέστη τις συνήθεις διαδικασίες των καταδικασθέντων του Άουσβιτς που επιλέγονταν ως κατάλληλοι για εργασία: ξυρίστηκε, πλύθηκε, του δόθηκε ο αριθμός κρατουμένου και φόρεσε την στολή του κρατουμένου. Στο τέλος της διαδικασίας ο Βενέτσια κλείστηκε σε καραντίνα, σε ένα ξεχωριστό και απομονωμένο τμήμα του στρατοπέδου. Σύμφωνα με τις γερμανικές αρχές στο στρατόπεδο, αυτό γινόταν για να αποτραπεί η διασπορά επιδημιών μέσα στο στρατόπεδο. Μετά από 20 μέρες καραντίνας, ο Βενέτσια τοποθετήθηκε στις Ειδικές Μονάδες ενός μεγάλου κρεματορίου στο Άουσβιτς, οι οποίες αποτελούνταν κυρίως από νεαρούς και δυνατούς κρατουμένους σε καλή φυσική κατάσταση, λόγω της φυσικής προσπάθειας που απαιτούσε η δουλειά. 

Ο Βενέτσια ήταν μέλος των Ειδικών Δυνάμεων για έξι μήνες. Στο Άουσβιτς-Μπίρκεναου οι δύο αδερφές και η μητέρα του εκτελέστηκαν. Μετά την απελευθέρωση του ο Βενέτσια εμφανιζόταν τακτικά ως καλεσμένος σε σχολεία, τηλεοπτικές εκπομπές και εκδηλώσεις για το Ολοκαύτωμα, καθώς θεωρούσε ότι οι νέοι θα ήταν οι μελλοντικοί εκπρόσωποι τύπου για το Ολοκαύτωμα του 1940-1945. Οι εμπειρίες του ώθησαν τον Ρομπέρτο Μπενίνι να τον χρησιμοποιήσει ως σύμβουλο.

Ο Σλόμο έπαιξε στην ταινία "Άουσβιτς - Ο τελευταίος αυτόπτης μάρτυρας", η οποία παρήχθη από την Sky για το Channel 5. Η ταινία τον επανένωσε με τον αδερφό και τον ξάδερφό του (οι οποίοι εργάζονται και αυτοί στις Ζοντερκομμάντο) όπου επισκέφθηκαν το στρατόπεδο θανάτου για πρώτη φορά μετά από 50 χρόνια.

Βιβλιογραφία
------------

* Σλόμο Βενέτσια. Sonderkommando Auschwitz. Penguin Books, 2007. ISBN 88-17-01778-7

Εξωτερικοί σύνδεσμοι
--------------------

* Σλόμο Βενέτσια στην IMDb
* Βιογραφία[*νεκρός σύνδεσμος*]

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
2. ↑  (Αγγλικά) *Internet Movie Database*. Ανακτήθηκε στις 26  Ιουνίου 2019.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
4. ↑  muse.jhu.edu/journals/holocaust\_and\_genocide\_studies/v025/25.2.steinbacher.html.
5. ↑  «Auschwitz survivor, author dies in Italy». Ανακτήθηκε στις 1  Οκτωβρίου 2012.
6. ↑  (Αγγλικά) *Internet Movie Database*. nm0893071. Ανακτήθηκε στις 28  Νοεμβρίου 2019.
7. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
8. ↑  www.findagrave.com/memorial/194037542.
9. ↑  buchman.fondationjudaisme.org.
10. ↑  «E' morto Shlomo Venezia sopravvisse alla Shoah» (στα Italian). La Repubblica*. 1 October 2012.. Ανακτήθηκε στις 1 October 2012.*
11. ↑  «Auschwitz survivor, author dies in Italy». Upi.com. 1 Οκτωβρίου 2012. Ανακτήθηκε στις 1 Οκτωβρίου 2012.
12. ↑  «The Director-General pays tribute to the memory of Shlomo Venezia, a survivor of Auschwitz-Birkenau». Unesco. 1 Οκτωβρίου 2012. Ανακτήθηκε στις 1 Οκτωβρίου 2012.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 120049223
* **BiblioNet**: **79136**
* LCCN: no2007053150
* ISNI: 0000 0001 0939 5617
* GND: 133962148
* SELIBR: 302984
* SUDOC: 113506724
* BNF: cb15507491n (data)
* BIBSYS: 8020334
* NDL: 01148086
* NKC: xx0117241
* ICCU: LO1V336257
* BNE: XX4978773
* CiNii: DA16451519

 |

 |